
AUCTOR. 


Instituti  ratio . 


^^ultis  quidem  humani  corporis  affectibus  fa- 
cem physiologia}  paaestantiseima  medicinae  dux 
et  magistra  praefert,  plurimam  autem  morbis  qui 
ex  humorum  vitiis  originem  capiunt,  lucem  affert, 
quorum  varias  rationes  non  satis  scio,  an  ex  ullo 
praecepto  clarius,  quam  ex  gravissimo  illo  elusces- 
eant:  sanitatem  in  mutua  solidarum  et  fluidarum 
corporis  partium  actione,  certis  quibusdam  legibus 
adstricta,  contineri.  Inde  enim  nec  in  solidis 
partibus  nec  in  fluidis  solis  morborum  fontes 
quaerendos  esse  efficitur,  gravesque  in  errores  eos 
incidisse  medicos,  qui  alterutram  professi  sint  opinio- 
nem, facile  intelligi  potest.  Qua  de  causa  mirum 
sane  videtur,  quum  physiologia  iam  priscis  tem- 
poribus superiorem  perfectionis  ad  gradum  evecta 
fuerit,  tam  vehementes  super  hac  re  disputatione* 
summaeque  contentionis  digladiationes  inter  artis 
medicae  professores  exortas  olim  fuisse,  diremtu 
profecto  facillimas,  si  modo  praecepti  illius  ratio- 
nem habuissent.  Ex  altera  vero  parte  minime 
insidas  eundum  est,  clarissimam  et  ex  pathologia 

humorali  et  ex  solidari  medicinae  lucem  obortam 
esse,  ea  enim  est  cum  omnium  artium,’  tum  sa- 
lutaris artis  conditio,  ut,  quamvis  ab  una  tantum 
parte  diligentius  excultae,  tamen  universae  incre- 
menta capiant,  eoque  magis  earum  disciplina  vi- 
geat, quo  acriori  cum  studio  viri  docti  sententias 
suas,  licet  minus  ad  veritatem  accoinodatas,  susti- 
nere conantur.  Ita  quoque  factum  est,  ut  doctrina 
de  morbis,  qui  ex  sanguinis  copia  aberrantis  vi- 
tio originem  ducunt,  iam  antiquitus  mirifice  ex- 
culta, recentiori  tempore  paene  absoluta  sit,  faci- 
leque  noxas  diiudicare  licear,  quas  inde  humanum 
corpus  recipiat.  Quas  breviter  expositurus,  nescio 
quidem  an  operae  pretium  fecero,  quum  et  praes- 
tantissimi  viri  hac  in  parte  elaboraverint,  et  res 
fere  adeo  trita  sit  et  evulgata,  ut  ne  ullus  quidem 
pathologiae  generalis  scriptor  inveniri  possit,  qui 
mentionem  eius  minus  iniecerit;  veniam  tamen 
a Lectoribus  candidis  impetraturum  me  esse  con- 
fido, si  sanguinis  copia  aberrantis  vitiis  prius  ex- 
positis morbos,  quibus  ansam  praebere  haec  con- 
sueverint, deinde  enumeravero. 

§.  r. 

Plurimi  operam  dederunt  medici,  ut  sangui- 
nis m corpore  humano  contenti  copiam  ad  cer- 
tum quoddarn  pondus  referrent.  Qua  in  re  summa 
omnino  difficultas  haeret,  nec  iuvat,  varias  singu- 
lorum sententias  fusius  adducere.  Tantum  adno- 
. • 

tasse  ‘ sufficiat,  pro  aetate,  sexu,  temperamentis  a- 

liisque  talibus  illam  magnopere  variare,  nec  uno  eo- 
demque  in  corpore  variis  rerum  sub  conditioni- 
bus eandem  servari.  Tantum  vero  abest,  ut  sa- 
nitati inde  detrimentum  afferatur,  ut  variis  rerum 
sub  conditionibus  variam  sanguinis  copiam  esse 
ad  eam  servandam  plane  oporteat,  nec  tam  exi- 
guis corpus  humartum  natura  viribus  instruxit, 
cjuin  ex  facili  restitui  bona  valetudo  vel  ex  ma- 
ioribus eiusmodi  mutationibus  possit.  Ex  his  au- 
tem luce  clarius  emicat,  difficilem  explicatu  esse 
plethorae,  de  qua  iam  agendum  nobis  est,  notio- 
nem. Oua  in  re  non  dubito  Cei.  Gaubium  3)  se- 

"V 

qui,  qui  optimam  ejus  definitionem  hisce  tradidit: 
„Plethora,  plenitudo,  multitudo  quae  dicitur,  boni 
sanguinis  ea  abundantia  est,  quam  systema  circu- 
lationis absque  periculo  sanitatis  ferre  nequeat.” 
Eoni  igitur  et  laudabilis  sanguinis  abundantiam 
plethoram  esse  dixit,  in  quo  totius  fere  definitio- 
nis cardo  vertitur,  nam  sanguinis  corrupti  et  de- 
pravati inultiudinem  plethoram  veram  et  genui- 
nam vix  dixeris,  quod  infra  facile  patebit.  Adji- 
cit, periculum  inde  sanitati  imminere,  proxime  enim 
plethora  a morbo  abest,  quamvis  ipsa  morbus  vo- 
cari non  possit.  Est  certe,  ut  ita  dicam,  summus 
quidam  sanitatis  gradus,  quatenus  haec  a sangui- 
nis copia  et  vasorum  sanguiferorurn  actuositate 
dependet.  Quomodo  autem  morbi  ex  ea  origi- 
nem ducere  possint,  altera  huius  disputatiunculae 

parte  illustrabitur.  — Ceterum  plethora  vera  a 
priscis  pathologiae  scriptoribus  et  plethora  ad  mo- 
lem sive  nohvaiuia  dicitur,  quo  nomine  a ceteris 
eius  generibus  distiguatur,  nec  aptior  ulla  deno- 
imnhtio  excogitari  potuit,  tanta  enim  est  sangui- 
nis copia,  sive  moles,  quanta  a vasis  vix  contineri 
possit,  ideoque  molestiam  corpori  afferat,  morbo, 
uti  commemoravimus,  proximam.  Maxime  in 
eam  prona  corpora  robustiora  sunt,  maxime,  si 
infer  securitatem  et  inertiam  victu  aluntur  lautiori, 
unde  fit,  ut  viscera  bene  valentia  plus  sanguini* 
parent,  quam  ad  nutritioneml  et  excretiones  ne- 
cessarias impenditur.  Ad  hoc  aliae  quaedam  cau- 
sae accedere  solent,  quas,  quum  minus  ad  pro- 
positum nostrum  pertineant,  praetermittendas  esse 
iudico. 

v 

§.  2. 

Alterum  plethorae  genus  ad  spatium  dicitur 
quod  ad  solidarum  partium  affectus  aptius,  uti  vi- 
detur, referri  potest.  Neque  enim  sanguinis  co- 
pia aucta  est,  nec  ille  turgescit  aliquo  modo,  sed 
vasa  tantum  constricta  atque  in  angustius  con- 
tracta minorem  sanguini  parmananti  capacitatem 
offerunt,  quin  etiam  observare  licet,  sanguinis 
copiam  aliqualiter  imminutam,  tantam  vero  vaso- 
rum Constrictionem  esse,  ut  spatium  illi  multo 
minus  relinquatur,  quam  sanitatis  leges  ferunt. 
Inde  vero  fit,  ut  eandem  vel  iusta  vel  imminuta 
sanguinis  copia  cum  vasis  \tum  ceteris  corporis 

/ 

partibus  molestiam  exhibeat,  quam  moles  huius 
aucta,  quod  modo  indicavimus  et  infra  clarius  e- 
lucescet,  creare  consuevit.  Plethoram  ad  spatium 
et  respectivam  vocare  pathologiae  auctores  solent, 
quippe  cuius  a firmis  partibus  origo  repetenda  est. 
Maxime  obnoxia  huic  plethorae  corpora  cum  fi- 
bra adstrita  sunt,  quare  senibus  ea  fere  familia- 
ris est,  quorum  corpora  naturaliter  rigescunt,  et 
exarescunt,  itemque  hominibus  temperamenti  sicci 
cholerici,  qui  assidue  et  laboriose  exercentur  et 
inediam  frequentius  ferunt;  nec  inoportunum  vi. 
detur,  protinus  hoc  loco  adnotasse,  similem  istius- 
inodi  plethoram  subitam  vasorum  constrictionem 
inducere,  qualis  a vehementibus  animi  permotio- 
nibus, v.  c.  ira,  terrore,  rei.  frigore,  aliisque  tali- 
bus excitatur,  nec  minus  frigus  febrile  illam  quasi 
comitem  necessariam  sibi  adsciscere,  quippe  quo 
pleraque  corporis  vasa  per  spasmum  contrahun- 
tur, ideoque  sanguinem  et  tardius  in  orbem  agunt 
et  perinde  ipsum  ac  in  plethora  vero  molestius 
ferunt. 

• , 

§*  3* 

Tertium  genus,  a prioribus  plane,  ut  videtur, 
diversum,  -plethora  ad  volumen  est,  quam  et  jpu^- 
riarn  sive  apparentem  nuncupant.  In  hac  et  vasa 
naturaliter  se  habent,  neque  sanguinis  moles  re- 
apse auteta  est,  quamvis  verae  plethorae  signa  sub 
oculos  observantis  medici  cadant;  vitium  tantum 
in  sanguine  positum  est,  aliqua  de  causa  rare- 

facto  et  in  majus  volumen  extnrgescente.  Unde 
lit,  ut  vasa,  consueta  vi  recistentia  expandantur, 
ideoque  corpus  vere  plethoricum  videatur.  Eius- 
modi  autem  plethora  vix  diu  persistere  potest, 
quoniam  causae,  quae  sanguinem  hoc  modo  ra- 
refacere solent,  plerumque  brevi  cessant.  His 
adnumerande  sunt,  quae  vel  intrinsecus  vel  extrin- 
secus corpus  nimis  excalfaciunt,  v.  c.  cibi  potio- 
nesque calidae  vel  spirituosae,  venena  et  medica- 
menta calida,  nimia  exercitatio,  aer  calidus,  frictio, 
vestimenta  calida  et  alia  eiusmodi,  nec  minus  ca- 
lor febrilis  sanguinem  adeo  rarefacere  valet,  ut 
et  arteriarum  pulsus  explicentur  et  reliqua  febris 
symptomata,  quae  hunc  sub  censum  veniunt,  ac- 
cedant. Nonnulla  quoque  morborum  seminia 
pro  peculiari  ipsorum  natura  sanguinem  hoc  modo 
exturgc-scere  cogunt,  quae  fusius  hoc  loco  adducere 
nec  licet  nec  libet.  Temperamentum  autem,  quod 
proclivitatem  ad  plethoram  spuriam  affert,  sangui- 
neum est,  nimirum  ad  concipiendum  calorem  prae 
ceteris  idoneum,  plurimumque  ad  illam  inducen- 
dam omnis  irritabilitas  aucta  confert. 


, §.  4. 

Haec  de  vasorum  sanguiferorum  totius  cor- 
poris  plenitudine  valent,  lam  de  particulari  ni- 
mia vasorum  repletione,  quam  congestionem  di- 
cunt, nobis  agendum  est,  ubi  protinus  adnotare 
liceat,  inaequaliter  sanguinis  massam  per  corpu* 
distributam  esse,  nec  magis  ab  ambitu  singularum 

\ ' 

partium,  quam  a natura  et  muneris,  quo  fungun- 
tur, diversitate  dependere,  quantam  saugninis  co- 
piam requirant,  ideoque  magna  in  definiendis 
sanguinis  congestionibus  accuratione  opus  esse, 
ne  in  errores  incidamus.  Plus  enim  sanguinis 
ad  partes  corporis  molles,  quam  ad  solidiores  et 
duras,  plus  ad  eas  fertur,  quae  gravioribus  mune- 
ribus funguntur,  quam  quae  succenturiatas  veluti 
actiones  subeunt.  Nulla  igitur  aequalis  sanguinis 
distributio  cogitari  potest,  nisi  ad  naturam  func- 
tionesque  singularum  partium  relata.  Iam  quum 
sanguis  nec  sua  sponte  moveatur,  nec  solo  a 
corde  impulsum  accipiat,  sed  intercedente  etiam 
vasorum  quadarn  vi  et  actuositate  feratur,  facile 
intelligi  potest,  primas  sibi  partes  in  excitandis 
sanguinis  congestionibus  haec  vindicare,  ideoque 
plethorae  universalis,  quam  in  sanguinis  vel  abun- 
dantia vel  expansione  vel  nimia  cohibitione  po- 
suimus, rationes  vix  et  ne  vix  quidem  adhiberi  ad 
hanc  doctrinam  posse.  Inde  efficitur,  haud  in- 
scite se  habere  eorum  sententiam,  qui  vasorum 
actiones  a naturae  norma  aberrantes  in  definitio- 
nem congestionis  assurnserint,  quum  contenderent, 
congestiones  nihil  aliud  esse,  quam  morbosam 
vel  citra  morbum  positam  vasorum  alicuius  par- 
tis actuositatem , qua  sanguinem  crebrius-  attrahe- 
rent colligerentque-,  eoque  modo  huius  partis 
functionem  vel  mutarent  aliqualiter,  vel  plane 
turbarent. 

Vasorum  autem  sanguiferorum  - vis  triplici 
fere  modo  alienari  potest.  Modo  enim  increscit, 
sic  ut  simul  incitabilitas,  simul  insitum  ipsarum 
robur  augeatur,  modo  increscente  incitabilitate 
sola  robur  sive  energia  deminuitur,  modo  et  in- 
citabilitas et  energia  deficit.  Inde  tres  congestio- 
num differentiae  emergunt,  quarum  primum  syn- 
ochicam  sive  sthenicam  xai  i£oyr]v,  alteram,  quum 
sensibiiitas  magnas  sibi  partes  agat,  nervosam  sive 
spasticam  (erethicam  nonnullorum)  adhibita  inter 
sthenicam  et  asthenicam  distinctione,  tertiam  tor- 
ptvrosam  sive  asthenicam,  typhosam,  paralyticam, 
dicere  convenit. 

In  synochica  congestione  sanguis  ob  veram 
vasorum  actuositatem  attrahitur,  haec  itaque  et 
vehementer  coadimplet,  et  citius  promovetur,  et 
fortius  in  extremas'  arteriolas  defertur,  quae  tan- 
dem, si  vasorum  functiones  accuratius  aliquanto 
xeputes,  solae  sanguinis  congestioni  causam  prae* 
bent;  tanta  enim  est  inter  maiorum,  arteriarum 
et  minimarum  functiones  disparilitas,  ut,  quum 
illae  exigua  tantum  vel  plane  nulla  ad  promoven- 
dum sanguinem  vi,  quod  recentiorura  quorundam 
opera  extra  omnem  dubitationis  aleam  posi-tum 
est,  instructae,  et  incitabilitate  ad  irritamenta  prem* 
tius  respondente  fere  destitutae  sint,  hae  incitabi- 
litatem  prope  maximam  prae  se  ferant,  cuius  ef- 
fectus post  adhibita  vel  leviora  irritamenta  facile 
sub  adspectum  veniunt.  Vegetiori  itaque  mini- 

marum  arteriarum  vi  tanta  sanguinis  copia  colli- 
tur,  quanta  in  extremas  venas  promtius  viso  trans- 
mitti ab  iisque  pari  celeritate  proihoveri  vix  possit, 
scilicet  naturali  tantum  nec  ullatenus  aucta  vi 
praeditis. 

In  spastica  (sive  irritabili)  congestione,  qua 
arteriolarum  quidem  incitabilitatem  utplurimum 
praevalere,  ab  energia  vero  magis  minusve  desti- 
tutam esse  diximus,  illarum  actiones  omnino  ce- 
lerius procedunt,  ideoque  et  maior  sanguinis  co- 
pia allicitur,  cognita  illa  pathologiae  generalis  le- 
ge, qua  omnis  irritatio  attrahit,  haud  aeque  vehe- 
menter tamen  promovetur,  unde  facilius  etiam, 
quam  in  synochica  congestione,  collectus  san- 
guis in  tenerrimo  vasculorum  utriusque  generis 
reticulo  moratur.  Quod  vero  ad  subdivisionem 
illam  spasticae  congestionis  in  sthenicam  et  asthe- 
nicam pertinet,  haec  ab  energia  in  extremis  arte- 
riis superstite,  vel  naturali,  vel  infra  modum  na- 
turalem imminuta  desumta  est,  quod  quidem  fu- 
sius illustrare  supervacaneum  iudico.  — Superest 
de  nominis  ratione  pauca  proferre.  Maxime  do- 
lendum  est,  ne  ullam  quidem  denominationem 
huius  congestionis  naturam  et  indolem  satis  et  ad 
vivum  exprimere.  Nervosam  et  spasticam  diximus, 
quod  nervorum  sensibilitas  aucta  haud  infimas 
•in  ea  generanda  partes  agit,  quod  et  ex  corporum, 
quae  maxime  in  hoc  genus  congestiones  prona 
sunt,  et  ex  stimulorum,  qui  eas  excitare  frequen- 
tissime solent,  natura  facile  intelligi  potest.  Ne- 
que negandum  videtur,  summam  huiuscemodi  con* 


gestionum  inconstantiam  et  symptomatum  quan- 
tiain  quasi  mutabilitatem  nostram  opinionem  cer- 
tissimis argumentis  confirmare.  Quum  vero  par- 
tes irritabiles,  a quibus  demum  sanguis  congeri- 
tur, per  se  incilari  quibusdam  stimulis,  sine  ulla 
vel  certe  mediocri  nervorum  actione,  et  possint, 
et  soleant,  nomen  prolatum  haud  plane  conveni* 
re,  facile  patet,  nisi  ad  partes  eorum  stare  velis, 
qui  sub  spasmo  inordinatam  cuiuscunque  partis 
actuositatem  et  quandam  quasi  agilitatem  intelli- 
gere  non  dubitant Erethicam  recentiores  non- 

nulli dicunt,  qui  multos  morbos  ad  synocham, 
erethismum,  torporem  referre  solent,  quod  qui- 
dem optimo  cum  iure  fieri,  cum  ex  Reilii  tum  ex 
aliorum  permultis  observationibus  constat.  Deni- 
que et  irritabilis  (sc.  congestio  ex  nimia  irritabi- 
litate) dici  potest,  ex  analogia  debilitatis  irritabi- 
lis, sed  mittamus  hanc  de  nominibus  controver- 
siam, ne  gravioribus  rebus  tempus  subduxisse  vi- 
deamur. 

Extremo  loco  congestio  torporosa  sive  asthe- 
nica, sive  typhosa,  sive  paralytica  commemoranda 
est,  cuius  nomina,  quam  indolem  prae  se  ferat, 
luculenter  indicant.  Oritur  itaque  ex  debilitate 
sive  deficiente  vasorum  vi,  qua  fit,  ut  sanguis 
per  inertiam  motus  colligatur  stagnetque.  Vis 
quidem  a tergo,  qua  sanguis  propellitur,  non  ad- 
modum quidem  laesa  est,  vel  et  naturaliter  se 
habet,  in  parte  vero  aliqua  vasorum  actuositas  de- 
fetiscit,  neque  sanguis  celeritate  iusta  promo- 
vetur. Unde  ductum  fortasse  patbologoruin  ve- 

rissimum  istuc  axioma  est,  quo  debilitas  attrahit. 
Venosa , quam  plerique  adducunt  auctores,  ad  hoc 
genus  utique  videtur  accensenda,  quoniam  cum 
imminuto  venarum  robore  est;  nolis  vero  omnem 
asthenicam  congestionem  pro  venosa  habere;  mo- 
do enim  sanguis  in  arteriis,  modo  in  venis  per 
inertiam  colligitur,  prout  praegressae  causae  alte- 
rutrum vasorum  genus  debilitaverint,  modo  in 
utrisque  inque  interposito  vasorum  capillarium 
reticulo  stagnat.  In  arteriis  certe,  ut  simplici  uta- 
mur exemplo,  sanguis  in  febre  typhosa  congeri» 
tur,  cuiusmodi  congestiones,  ut  satis  notum  est, 
facile  asthenicas  in  inflammationes  abeunt;  con- 
tra in  venis  in  morbo  haemorrhoidali  stagnat, 
cuiusmodi  congestionem  plethoram  abdominalem 
dicere  solent. 


§ 6. 

H is  propositis,  quare  inter  activam  et  passi- 
vam congestionem  auctores  distinxerint,  clarissi- 
me elucescit-  Qua  congestionum  divisione  uti 
minus  idoneum  visum  est,  quod  nec  tantam  ad 
discernendas  singulas  species  vim  habet,  et  ipsa 
a proposita  divisione  comprehenditur.  Activa 
igitur  et  nostra  synochica,  sive  sthenica,  et  spa- 
stica,  quae  cum  aucta  vasorum  energia  et  actuo- 
sitate,  contra  passiva  et  torporosa  nostra,  et  spasti- 
ca quae  cum  imminuta  vasorum  energia  est,  vo- 
catur. Qua  de  causa  magis  videtur  convenire, 
utramque  tria  in  genera  distinguere,  quorum 

unum  tantummodo  duas  comprehendit  species, 
qu  m duo  genera  binas  in  species  diducere. 

§ 7- 

» 

Reliquum  est,  ut,  quae  corpora  singulis  con- 
gestionum generibus  maxime  obnoxia  sint,  et  ip- 
sas sanguinis  mutationes  beviter  indicare.  In 
congestionem  igitur  synochicam  proclives  sunt 
quicunque  robusti  et  succipleni  victu  utuntur  li- 
beraliori lautiorique,  nec  satis  dimoventur,  sic 
ut  abundans  sanguis  per  totum  corpus  aequa- 
biliter ferri  possit,  unde  fieri  solet,  ut,  si  qua  ve- 
hementius irritamenta  in  singulares  partes  agant, 
ad  eas  et  crebrius  et  vehementius  humores  de- 
ferantur. Praeterea  temperamentum  tam  sangui. 
neum  quam  cholericum  occasionem  congestioni- 
bus huiuscernodi  tpraebere  solet,  quamvis  illud 
propensionem  potius  ad  «pasticas  congestiones 
afferre  videatur.  Familiarissimae  vero  certis  qui- 
busdam aetatibus  synochicae  congestiones  sunt, 
quibus  haec  vel  illa  corporis  pars  prae  ceteris  ex- 
colitur, ut  in  infantibus  cerebrum,  in  pubescenti- 
bus partes  genitales  et  pulmones,  rei.  nec  iuvat 
hic  loci  et  reliquas  bene  multas  et  sani  et  labo- 
rantis} corporis  conditiones  curatius  percensere, 
quidus  sanguis  modo  ad  hanc  modo  ad  illam 
partem  aucta  inibi  vasorutn  actuositate  et  vigore 
aggeritur, 

Summa  ad  irritabiles  congestiones  propensio 
in  temperamento  sanguineo  est,  quo  tota  vaso- 

rum  compages  summopere  irritabilis  est,  nec  tan- 
tum vigorem  prae  se  fert,  quantum  in  robustis 
et  athleticis  corporibus  observare  licet.  Iam  quum 
homines  sanguinei  et  sensibiliores  aliquanto  sint, 
quaecunque  in  nervos  agere  incitamenta  solent, 
et  huiusmodi  congestiones  facile  provocant,  quod 
in  teneris  praesertim  adolescentuiis  et  mulierculis 
observatur,  quae  pudore  vel  timiditate  commotae 
ex  facili  erubescunt.  Praeter  sanguindos  vero 
homines  et  ii  vel  maxime  his  congestionibus  la- 
borant, quibus  nimia  nervorum  sensibilitas  natu- 
ralis est,  qua  scilicet  et  maior  vasorum  irritabili- 
tas provocatur.  Quae  causae  citra  debilitatem 
sunt,  ideoque  congestiones  activas  quas  dicunt, 
sive  spasticas  sthenicas  excitare  valent.  Ad  alte- 
ram vero  spasticae  congestionis  speciem,  quam 
cum  debilitate  esse  proposui,  ii  vel  maxime  pro- 
ni sunt,  qui  debilitate  ex  praegresso  morbo  labo- 
rant, vel  natura  infirmiores  sunt.  In  his  vado- 
rum incitabilitas  aucta  cum  imminuta  energia  est. 

Denique  torporosas  congestiones  omnium  fa- 
cillime nanciscuntur,  qui  corpora  habent  phleg- 
matica, quippe  in  quibus  vasa  sanguifera  et  lan- 
guide et  tarde  munere  suo  funguntur,  nec  minus 
idonei  ad  id  genus  congestiones  videntur,  quibus 
partes  quaedam  per  se  infirmiores  sunt.  Frequen- 

V 

tissime  autem  sanguis  per  inertiam  motus  ad  eas 
congeri  soltt  partes,  quae  multis  venis  intertextae, 
nec  citatiori  illius  cursu  indigent,  et  causis  qui- 
busdam continenter  in  se  agentibus  facile  in  is- 
tam quam  dixi  infirmitatem  incidunt,  quod  cum 

maxime  de  visceribus  abdominalibus  valet,  id 
quod  fugere  posse  puto  neminem. 

Aliqua  adhuc  animadversio  in  sanguinis  in- 
dole est,  varie  variis  in  congestionibus  mutata. 
In  congestionibus  igitur  synochicis,  quas  proxi- 
me ad  inflammationis  genuinae  naturam  accedere 
constat,  sanguis  vel  naturaliter  se  habet,  ut  in  ho- 
minibus robustis  et  bene  vigentibus  consuevit, 
vel  ab  inflammatorii  sanguinis  indole  proxime 
abest,  praecipue  si  irritamenta,  quae  inflammatio- 
nem excitare  solent,  sive  diutius  sive  vehemen- 
tius in  laborantem  partem  egerint.  Tenuis  san- 
guis et  dissolutus  hisce  congestionibus  vel  maxi- 
me alienus  est,  quae  si  in  corpore,  dissoluti  san- 
guinis pleno,  factae  sunt  tamen,  nimirum  irritatio- 
nem quandam  vehementiorem  continentioremque 
secutae,  nec  diu  persistunt,  vel  brevi  mutationem 
subeunt,  sic  ut  in  spasticas  vel  in  torporosas  faci- 
le abeant.  Etenim  depravatus  sanguis  vasis  fer- 
tur parum  vigentibus,  quod  quidem  ex  mutua 
fluidorum  solidorumque  ratione  facile  inttelligi- 
tur.  Haud  insignem  ipsi  mora  in  laborante  par- 
te mutationem  affert,  quae  scilicet  ob  magnam 
vasculorum  actuositatem  vix  diuturna  esse  po- 
test. — In  ceteris  congestionum  generibus  perin- 
de sanguis  a naturae  norma  recedit,  atque  corpo- 
ris natura  ac  indoles  exigit  In  sanguineis  itaque 
corporibus  tenuior  aliquanto  est,  sic  ut  vasa  sum- 
,ma  cum  celeritate  permeare  possit,  rubicundior 
quoque,  quare  vasa  ad  citatiores  actiones  excita- 
re valet.  In  exhaustis  et  infirmis  corporibus  di- 

versimode  mutatus  observatur,  prout  praegressae 
eausae  vel  tenuiorem  tantum  eum  reddiderunt, 
vel  et  inquinamentis  variis  vitiarunt.  Generarim 
vero  contendere  licet,  tenuiorem  hocce  congestio- 
nis genus  sanguinem  requirere.  Spissus  enim 
sanguis  et  in  coeundum  pronus  aegrius  per  va- 
sorum minimorum  lumina  promovetur.  — Deni- 
que in  congestionibus  cum  torpore  talem  sanguis 
mutationem  exhibet,  qualem  et  a diuturna  in  va- 
sis mora,  et  ab  imminuta  vasorum  vi,  prorsus 
recipere  debet.  Est  itaque  vel  plane  venosus,  i- 
e.  principium  carbonicum  largiori  copia  admixtum 
continet,  qualis  in  venarum  capacitate  deprehen. 
ditur,  eoque  magis  id  quidem,  quo  diutius  vel 
in  extremis  arteriis  vel  et  in  venis  stagnaverit* 
vel  admixta  varia  acredine  a naturae  norma  ab- 
errat, quin  etiam  quandam  quasi  dissolutionem  re- 
fert. 

§•  7- 

* 1 \ * 

Expositis  plethorae  et  congestionum  variis 
rationibus  ac  differentiis,  commodum  iam  videtur, 
ad  alteram  huius  commentarioli  partem  transgre- 
di, qua  illarum  ad  excitandos  morbos  vim  et  ef- 
ficaciam breviter  percensere  liceat,  qua  in  re  pro- 
positum ordinem  servabimus,  scilicet  ad  finexn 
nostrum  accommodatissimum. 

Primo  igitur  loco  afferenda  plethora  vera  et 
genuina  est,  cuius  definitionem  § i.  explicavi. 
Ad  quam  proprie  pertinere  egregius  ille  Hippo- 

cratis  aphorismus  videtur,  quo  in  exercitantibus 
boni  habitus  ad  summum  progressi  periculosi 
sunt,  si  in  extremo  fuerint.  Non  enim  possunt 
in  eodem  manere,  neque  quiescere.  Quum  vero 
non  quiescant,  neque  ultra  possint  in  melius  pro- 
ficere, reliquum  igitur  in  deterius.”  Hunc  Aplio- 
xismutn  ad  habitum  athleticum  spectare,  nemo  sa- 
ne est,  qui  minus  intelligat-  Quum  vero  aihle- 
tici  bono  et  laudabili  sanguine  abundent,  facile 
adhiberi  ad  corpora  vere  plethorica  potest.  lam 
vero,  cuiusmodi  ille  in  deterius  transitus  sit, 
quaeritur.  Summum  et  totius  corporis  et  singu- 
larum partium  vigorem  proxime  in  morbos  abire, 
et  quidem  in  morbos  cum  aucta  vi  vitali,  quos 
liypcrsthenicos  dicunt,  pathologia  generalis  lucu- 
lenter edocet.  Constat  itaque,  plethoram  , quum 
vasis  sanguiferis  vel  maxime  molestiam  afferat,  in 
his  facillime  morbos  esse  sthenicos  excitaturam, 
scilicit  si  vel  extrinsecus,  vel  intrinsecus  causae 
quaedam  ad  id  aptae  accesserint,  plethoram  enim 
per  se  proclivitatem  ad  morbos  sive  dispositio- 
nem afferre,  non  est  quod  pluribus  commonefaci- 
am. Frequentissime  autem  arteriarum  systematis 
concitatio,  quam  plethora  exserit,  in  febrem  in- 
flammatoriam abit,  cuius  causam  proximam  et 
excitantes  illustrare,  ne  lectoribus  taedium  affe- 
ram, supervacaneum  indico.  Febris  inflammato- 
ria, quum  in  toto  corpore  sit,  iis  maxime  causis 
provocatur,  quae  totam  corporis  compagem  prae 
ceteris  exstimulare  valent.  Sin  autem  in  singu- 
lares tantum  partes  causae  quaedam  egerint,  ad 

lias  vehementius  sanguis  per  se  abundans  agge- 
ritur, ideoque  congestiones  synochicae  quas  di- 
cunt oriuntur,  in  inflammationem  maxime  pro- 
clives, de  quarum  varia  in  excitandos  morbos  ef- 
ficacia infra  agetur,  nec  sane  infidas  eundum  est, 
vehementiores  quosdam  stimulos  ipsam  protinus 
inflammationem  absque  praevia  et  diuturniori 
sanguinis  congestione  excitare  posse. 

Iam  quum  vasorum  sanguiferorum  compages 
penitus  couiuncta  cum  nervorum  systemate  sit, 
gravata  illa  hoc  simul  laborare  et  posse  et  debe- 
re facile  patet,  quod  cum  ex  aliis  plethori eorum 
dum  sanitas  persistit  molestiis,  tum  ex  lassitudi- 
ne et  dedolatione,  quae  facile  vel  leviorem  exer- 
citationem insequitur,  tamquam  affectorum  ner- 
vorum symptomate  significandssimo  facile  cognos ; 
ci  potest.  Omnes  omnino  graviores  nervorum 
inorbos  ex  hoc  fonte  promanare,  quos  fusius  ad- 
ducere ad  rem  non  pertinet,  certissimo  ab  aucto- 
ribus testimonio  confirmatur.  Maxime  vero  in 
apoplexiam  proclives  sunt  plethorici,  sanguine 
videlicet  et  crebrius  et  vehementius  in  cerebri 
vasa  irruente,  frequendssimeque  et  paralysis  sine 
apoplexia  ex  plethora  nascitur.  Hydropicis  quo- 
que morbis  plethora  ansam  haud  raro  praebet, 
qui  cum  frequentius  a congestionibus  provocen- 
tur aptius  infra  illustrabuntur,  ubi  de  bis  fusius 
disputandum  est. 

Alterum  plethorae  genus,  quod  ad  spatium 
dici  commemoravimus,  similes  ac  vera  plethora 
morbos  excitare  valet,  quod  facile  ex  sententia 

§.  2.  proposita  intelligere  licet,  qua  eandem  vel 
iusta  vel  et  imminuta  sanguinis  copia  cum  vasis 
tum  ceteris  corporis  partibus  molestiam  imminu- 
ta vasorum  capacitate,  quam  moles  illius  aucta, 
exhibet.  Neque  enim  vasorum  parietes  liberi  a 
pressione  manent,  nec  minor  inde  noxa  ceteris 
corporis  partibus  evenit,  quamvis  febris  mere  in- 
flammatoria vix  et  ne  vix  quidem  inde  nasci  pos- 
sit, quod  ex  corporum,  quibus  familiare  hoc  ge- 
nus pleihorae  est,  natura  ac  indole  facile  coniice- 
re  licet.  Frequentius  sanguinis  congestionibus  oc- 
casionem suppeditat,  illo  nimirbrn  ad  infirmas 
partes,  sunt  enim  singularum  corporis  partium 
infirmitates  in  senibus  frequentissimae,  crebrius 
corruente.  Qua  de  causa  creberrime  inde  inflam- 
xnationes  nascuntur  quarum  quidem  indolc-s,  quum 
reliquum  corpus  fere  infirmum  sit  et  senio  con- 
fectum, facile  mutationem  subit,  maxirneque  in 
debilitatem  vergere  solet.  De  hydrope  ex  eius- 
modi  cougestionibus  tantum  non  semper  oriente 
postea  edissertabimus.  Apoplexiam  autem  saepis- 
sime plethora  ad  spatium  movet. 

Aliter  plethora  ad  volutnen  sive  apparens  se 
habet,  qua  sanguinem  aliqua  de  causa  rarefactum 
exturgescere  diximus.  (§.  3.)  Talis  exturgescentia 
fere  inconstans  est,  quum  a causis  excitetur  per 
se  parum  constantibus,  proinde  etiamsi  vehentes 
et  tumultuarios,  quin  imo  perniciosos  effectus  ex- 
serere, morbos  vero  persistente  vigore  eminen. 
tiores  vix  inducere  valet.  Prae  ceteris  itaque 
congestiones  alterius  generis  (§.  5.)  hac  in  pletho- 

ra  orientur,  morbique  inde  pendentes,  iique  vel 
inflammatorii,  vei  nervosi,  prout  systema  6angui- 
ferum  vel  nervosum  magis  occupatum  a stimulo 
morboso  fuerit.  Inflammationes  autem  inde  con- 
flatae vix  genuinae  esse  possunt,  deest  enim  sum- 
mus ille  vasorum  vigor,  quem  inflammationis  ex- 
quisitae proprium  esse,  satis  omnino  constat.  Sin 
infaminatio  genuina  supervenerit  tamen,  vasis 
scilicet  vehementius  exstimulatis  ac  maiorem  ad 
actuositatem , quamvis  vix  diu  perseveraturam, 
provocatis,  sanguis  certe  indolem,  qualis  in  ex- 
quisitis inflammationibus  observatur,  haudqua- 
quarn  prae  se  ferre  videbitur,  maxime  si  medica- 
menta quaedam  sanguinem  vel  diluentia  vel  dis- 
solventia in  corpus  egerint.  Nervorum  vero  et 
nobiliorum  corporis  partium  varii  affectus  simili 
fere  ratione  a plethora  ad  volumen  atque  a cete- 
ris plethorae  generibus  generantur,  eam  vero  dif. 
ferentiam  necessario  prae  se  ferunt,  quam  et  san- 
guinis mutata  indoles,  et  corporum  natura  et  cau- 
sarum excitantium  vis  afferunt. 

De  morbis  ex  plethora  nascentibus  hactenus. 
Singulos  exactius  percensere,  vix  idoneum  neque 
ad  hunc  commentariolum  accommodatum  visum 
est-  Etenim  si  har.c  materiam  fusius  pertractare, 
rnagnaque  exemplorum  copia  abuti  vellemus,  fa- 
cile angustos  dusertatiunculae  cancellos  egredere- 
mur, meliusque  foret,  integrum  inde  librum  com- 
ponere. — Ex  propositis  vero,  quodnam  de  ple- 
thora ad  vires  quorundam  antiquioris  temporis 
pathologorum  iudicandum  sit,  clarissime  elucet. 

Hanc  CI.  Gaubius  T)  „sanguinis  abundantiam,  cui 
ferendae  regundaeque  vires  naturae  non  suffice- 
rent, hinc  onere  gravatae  opprimerentur,”  accom- 
inodate  definivit.  Vires  autem  quum  modo  ma- 
iora onera  ierant,  modo  minoribus  succumbant, 
haud  difficile  est  intellectu,  pro  earum  ratione 
variam  sanguinis  copiam  molestiam  corporibus 
afferre,  nec  minus  omnem,  cuiuscunque  generis, 
pleiiioram  ad  vires  i.  e.  intolerabilem  esse  posse. 

§•  8* 

* - - i ) ' 

Congestiones  eosdem  omnino  vel  certe  simil- 
limos atque  plethorae  varia  genera  effectus  ex- 
serere valent,  scilicet  in  partibus  , quae  sanguini 
irruenti  obnoxiae  sunt.  Omnes  vero  afferre,  eo- 
rumque  rationes  curatius  quodammodo  percense- 
re, immensi  fere  laboris  esset,  quurn  ne  ullus 
quidem  humani  corporis  internus  affectus  cogitari 
possit,  qui  certis  quibusdam  rerum  sub  conditio- 
nibus a congestione  originem  capere  nequeat. 
Qua  de  causa  nonnullis  tantum  immoremur,  ce- 
teros vero' peritioribus  ad  elaborandum  relinqua- 
mus. 

Congestiones  igitur  synochicae  omnium  fre- 
quentissime inflammationes  movent,  nimirum 
accedente  vel  forinsecus  vel  intrinsecus  peculiari 
quodam  stimulo,  qui  proximam  inflammationis 
causam  in  extremis  arteriarum  finibus,  tamquam 

peculiari  illarum  sede,  ponere  valeat.  Sanguinis 
enim  etsi  vehementissimam  congestionem  exci- 
tandae inflammationi  non  sufficere,  sed  propriam 
quandam  eamque  morbosam  arteriarum  concita- 
tionem sive  actuositatem  accedere  debere,  nemi- 
nem sane  fugit,  rebus  pathologicis  vel  leviter  tan- 
tum imbutum.  Iam  quum  nobiliorum  partium 
inflammationes  perpetuam  sibi  febrem  inflamma-  ( 
toriam  comitem  adsciscant,  hanc  quoque  conges- 
tionis sequelam  esse  patet,  ea  vero  ratione,  ut  ab 
inflammatione  proxime  excitetur,  congestiones 
enim  per  se  febrem  movere  liaudquaquam  pos- 
sunt. Simili  modo,  si  nimis  vasorum  parietes 
distenduntur,  profluvia  sanguinis  per  Sian/jSrjaiv 
superveniunt,  *)  qualia  plethoricis  haud  raro  le- 
vamentum afferre,  et  morbos  inflammatorios  ab 
abundantia  sanguinis  ortos  feliciter  diiudicare, 
notum  est.  Porro  varii  nervorum  morbi  ex  con- 
gestionibus synochicis  originem  rapere  solent,  in 
quibus  vel  raaxime  apoplexia  eminet,  ratione  su- 
pra proposita. 

Frequentissime  autem  hydropi  eiusmodi  con- 
gestiones ansam  praebere  solent,  morbo  recentio- 
rum  quorundam  opera  mirifice  illustrato,  veteres 
eniin  medicos  talis  hydropis  causa,  quem  sola  a 
debilitate,  nec  minus  ab  obstructione  repetendum 
esse,  sibi  persuaserant,  prorsus  latuit.  Qua  de 
causa  egregie  promeritus  est  Cl.  Grapengiesserus, 
qui  hydropem  liuiusmodi  a prioribus  passim  tan* 

tummodo  commemoratum  et  fugitivo  calamo  de- 
scriptum riovo  examini  submisit,  eumque  plethori- 
cum  vocavit.  Quaeritur  iam,  qui  fieri  possit, 
ut  morbus,  quam  ab  imminuto  partium  corporis, 
praecipue  vasorum  vigore  fieri,  satis  omnino  con- 
stat, contrariis  causis  nascatur.  Quod  quidem  ex 
arteriarum  secernendi  facultate  facile  ut  videtur 
inlelligi  potest,  quarum  ex  parietibus  sano  in 
corpore  non  modo  humores  secretorii  et  excreto- 
rii, verum  etiam  halitus  et  vapores  aquosi,  quibus 
telae  cellulosae  cavernulae  et  vacua  partium  in- 
terstitia repleta  sunt,  peculiari  quadam  vi  exsu- 
dantur. Requiritur  ad  id  modica  parietum  resis- 
tentia aeque  ac  sanguinis  boni  et  laudabilis  ap- 
pulsus moderatus.  Quodsi  alterutrum  a naturae 
norma  recesserit,  necessarium  est,  ut  vaporis  aquei 
6ecretio  exsuperet,  isque  in  humorem  condensa- 
tus colligatur.  Vehementiori  enim  sanguinis  ap- 
pulsu, arteriarum  parietum  vis  secretoria  augetur, 
non  modo  ob  tensionem  fortiorem,  sed  sangui- 
nem quoque  multo  incitantiorem,  cuius  et  in 
diuturniori  mora  aliqua  auctae  istius  secretionis 
causa  quaerenda  est.  Huiusmodi  mora  saepe  ab 
impedimento  fieri  solet,  quod  sanguini  venoso 
ad  cor  redeunti  obstructum,  sanguinis  circuiium 
in  affecta  parte  tardiorem  reddit.  Sic  membra 
arctius  ligata  oedernatosa  evadunt,  quod  idem  in 
brachiis  observare  licet,  ubi  tumor  in  axilla  ve- 
nas comprimit,  nec  minus  tumidum  ovarium  effi- 

l)  Grapengiesser  Dissertatio  de  Hydrope  plethorico. 
Goettmgae  1795- 

cit.  Ut  eiusdem  lateris  coxa  cum  femore  et  crure 
oedema  contrahat.  Eundem  effectum  graviditas 
exserit  et  hepar  obstructum,  quod  si  in  maiorem 
inolem  increvit,  hydropem  abdominis  ceterarum- 
que  inferiorum  partium  inducit,  ideo  quod  venam 
cavam  inferiorem  comprimendo  sanguini  venoso 
ad  cor  redeunti  moram  facit,  quamvis  his  in  ex- 
emplis et  ad  turbatam  cohibitamque  vasorum  re- 
sorbentium actionem  curiose  respiciendum  videa- 
tur. Moram  vero  synochicis  in  congestionibus 
ipsa  sanguinis  moles  facit,  quae,  etiamsi  vasa  ma- 
iorem ad  actuositatein  provocat,  perse  tamen  im- 
pedimento est.  Quod  quidem  his  in  partibus  fa- 
cilius evenire  posse,  quae,  quum  naturaliter  ma- 
iorem sanguinis  copiam  recipiant,  cogestionibus 
prae  ceteris  patent,  quales  pulmones  sunt  et  cor, 
haud  difficile  est  intellectu.  Qua  de  causa  factum 
fortasse  est,  ut  hydropem  pectoris  plethoricum 
primum  observaverint,  tiusque  plurima  exempla 
in  libris  prostent,  reliqua  autem  hydropis  genera 
ex  congestione  synochica  orta  vel  nunquam  vel 
certe  rarissime  se  observasse  medici  afferant.  Quo 
certe  Sauvagesii  observatio  pertinet,  qui  in  libro 
suo,  Nosologia  methodica  inscripto,  Arnstelod. 
1767.  Tom.  II.  p.  504*  13.  haec  habet:  ,,Non  in- 
frequenter  occurrit  in  praxi  species  ascitis,  quae 
largo  potu,  sero  lactis,  sanguinis  missione  felici- 
ter tollitur,  contra  vero  solitis  aliis  artibus  exacer- 
batur. Vidimus  hydropem  curatum  viginti  ve- 
nnesectionibus,  qui  ab  exhibitis  hydragogis  et 
diureticis,  cuiusvis  generis,  magis  ac  magis  intu- 
muerat.” 


Cl.  Grapengiesserus  hydropem  plethoricum 
Stollio  dictum  *),  quem  alii  quidem  calidum  ?) 
alii  acutum * *  3)  nuncupant,  cuius  vero  nomen  ser- 
vandum existimo,  explodenda  enim  e medicina 
nomina  temere  novandi  cupiditas  est,  duas  in  spe- 
cies diducit,  quarum  alteram  hydropem  plethori- 
cum  acutum,  alteram  chronicum,  sive  suppressum 
vocat,  quas  fusius  describere  haud  plane  incon- 
gruum  videri  potest,  maxime,  quum  auctoris  ip- 
sius libellus,  quem  rariorem  esse  video,  paucis 
certe  lectoribus  ad  manus  erit. 

Hydrops  plethoricus  acutus,  Grapengiessero 
auctore,  solum  corporibus  robustis,  aetatis  floren- 
tis et  bene  pastis  propius  est,  quod  et  ceterorum 
observatorum  animadversionibus  extra  omnem 
dubitationis  aleam  ponitur.  Frequentissime,  quod 
iam  supra  notavimus,  hydrothorax  hanc  indolem 
assumit,  aegrotique  protinus  ab  initio  spiritum 
difficulter  trahunt,  quasi  asthmaticorum  imaginem 
referentes,  et  saepius  iam  antea  morbo  quodam 
pectoris,  maxime  inflammatione  laborarunt.  Om- 
nino symptomata  impedimenti  cuiusdam  maioris, 
quod  totos  pulmones  occupasse  videtur,  sub  ad- 
spectum  observantis  medici  veniunt,  qui  ex  cete- 
ris morbi  signis , pulmones  a congesto  sanguine 


*)  Stoll.  ration.  medendi  Tom.  III,  Vienn.  1780  pag. 

504- 

2)  Sau vages  L.  1.  p.  504. 

3)  Frank,  de  curandis  hominum  morbis- Epitome.  Lib. 
de  Inflammationibus,  pag.  10.  20. 

rirgeri,  facile  cognoscit.  Aegrotus  enim  dyspnoeam 
molestissimam,  anxietatem,  insomnia  conquaeritur 
neque  supinus  cubare  potest,  sed  summo  statim 
suffocationis  metu  angitur.  Pulsus  plenus,  durus, 
fortis,  interdum  vibramissimus  hanc  valetudinis 
speciem  per  totum  suum  decursum  comitatur,  sin 
autem  prae  nimia  in  pulmonibus  tensione  vasa  re- 
laxata sunt,  tunc,  quamvis  adhuc  amplissimus,  tar- 
dus fieri  incipit.  Urina  parca  et  lateritia,  dolores 
totius  corporis,  praecipue  ventris  et  lumborum, 
oculorum  f ulgor,  facies  subtumefacta,  appetitus  pro- 
stratus, tussicula  moderata,  qua  paucum  subimde 
gluten  redditur.  Saepissime  hydrothorax  pletho- 
ricus  cum  peripneurnonia  conniungitur,  et  ea  qui- 
dem ratione  ut  vel  alteruter  morbus  praecedat, 
alter  sequatur,  vel  uferque  simul  a causa  quadam 
communi  oriatur;  quid  enim  est  facilius,  quam 
partem  vigentem,  sanguineque  aggesto  turgentem, 
inflammationem  concipere,  et  quid  tandem  magis 
consentaneum  inflammationis  naturae  est,  quam 
extremas  arteriolas  modo  antea  proposito  serum 
crebrius  secernere.  Qua  de  causa  non  dubitarunt 
plerique  medicinae  practicae  auctores,  aquei  hu- 
moris exsudationetn  ad  proprios  inflammationis 
exitus  referre.  ‘)  Qua  sub  complicatione  febris 
inflammatoria  necessario  accedit.  Sanguis  hoc 
in  morbo  detractus  tantum  non  semper  crustam 
pleuriticam  exhibet,  omnemque  venaesectionem 


x)  P.  Frank,  de  curandis  hominum  morbis  Epitome  Li.  1. 

cum  subito  aegrotantis  levamine  fieri,  ex  innumeris 
observatiniobus  constat.  2)  Contra  perversa  me* 
dendi  ratio  irreparabile  damnum  aflert,  maxime 
methodus  excitans,  qua  omnia  symptomata  miri- 
fice augentur,  aegrique,  nisi  mox  errorem  medi- 
cus cognoverit,  suffocati  pereunt,  quod  ex  anti- 
quiorum observationibus  videre  est.  Denique 
hydropis  pletliorici  acuti  decursus  brevissimo  tem- 
poris spatio  absolvitur. 

Hydrops  plethoricus  chronicus  sive  suppres- 
sus difficilius  aliquanto  cognoscitur,  symptomata 
enim  eminentiora  admodum  pauca  habet.  Oritur 
fere  in  hominibus  minus  robustis,  laxioribus,  va- 
letudinariis, debilitatis,  vitam  agentibus  sedenta- 
riam, nec  minus  senio  confectis,  rei.  Causae  oc- 

. v 

casionales  haud  admodum  vehementes  esse  so- 

$ 

lent,  frequentissimeque  acutus  hydrops  plethoricus 
in  hunc  chronicum  quasi  per  decidendam  abit. 
E quibus  iam  facile  cognoscere  licet,  sanguinis 
corgestionem  hac  in  specie  non  nimis  vehemen- 
tem esse,  sed  lenius  tantum  vasorum  parietes  ur- 
geri , ut  serosum  humorem  tardius  secernant' 
Jnde  fit,  ut  hydrops  plethoricus  chronicus  frequen- 
tissime senescentes,  circa  annum  quinquagesimum, 
vel  et  serius  invadat,  prae  ceteris  vetulas  infes- 
tet, labore  et  sollicitudinibus  emaciatas  et  exsicca- 
tas, quibus  menstrua  sic  cessarunt,  ut  summa 
quaedam  ad  congestiones  propensio  remanserit, 


2)  Eufeland  Journal  der  pract.  Heilkunde.  igig. 


quod  frequentissime  sane  observare  licet.  Otiosi 
quoque  et  sedentarii  senes,  qui  victu  utuntur  lau- 
tiori pJeniorique  facile  hunc  morbum  nanciscun- 
tur, nec  minus  omnis  haemorrhagiae  consuetae 
suppressio,  et  plethora,  quae  cum  congestionibus 
sanguinis  crebrioribus  est,  hydropem  plethoricum 
chronicum  facile  inducit-  Quare  et  reliquorum 
congestionis  generum  hic  ratio  habenda  ,est,  quae, 
quatnvis  hydropem  plethoricum  acutum  excitare 
vix  possint,  ad  chronicum  tamen  videntur  accom- 
modatissima. Saepissime  aegroti  iam  per  quod* 
darn  te'mporis  spatium  infirma  et  incommoda  va- 
letudine laboraverunt,  antequam  ipse  morbus  in- 
gruit. Denique  status  valetudinarius  increscit,  cibo- 
rum appetentia  aboletur  et  saepe  fastidio  inexpugna- 
bili omnium  ciborum  afficiuntur;  abdomen  gradatim 
intumescit  indurescitque,  facies  colore  cachectico,  in- 
terdum liveo  et  lurido  suffusa,  turgescit.  Simul  quan- 
dam  quasi  dedolationem  corporis  et  gravitatem  senti- 
unt, quin  etiam  partes  extremae  inferiores  oede- 
ma contrahunt,  summamque  aegrotantibus  respi- 
randi difficultas  molestiam  exhibet,  quae  certis- 
simo nobis  argumento  est,  sanguinem  maxime  ad 
pulmones  et  cor  deferri,  ibique  aquei  humoris 
exsudationem  praecipue  esse  expectandam.  Uri- 
nam reddunt  parcam  et  lateritiam,  pulsus  parvus 
est,  suppressus,  interdum  frequens,  oinninoque 
tales  notas  offert,  ut  facile  observantes  medicos 
decipiat,  eosque  ad  accipiendam  debilitatem  ve- 
ram inducat,  quam  falsam  esse,  ex  propositis  iam 
clare  intelligi  potest.  Accedit  mira  quaedam  vi- 
rium corporis  imminutio,  quae  ad  ceteras  fallacis- 

simas  notas  collala,  errorem  potius  confirmare  vi- 
detur, quam  emendare.  Quid  mulra,  morbi  sym- 
ptomata adeo  sunt  obscura,  tantamque  medicis 
imperitis  caliginem  affundunt,  ut  mirum  videri 
non  debeat,  eum  a prioribus  partim  ignorari,  par- 
tirn  falsis  notis  et  fallacibus  describi.  Haud  raro 
indolem  eius  ex  sanguine  huc  illuc  delato,  ma- 
xime ex  oculis  in  decubitu  aegrotantis  supino  sta- 
tirn  valde  splendescentibus  et  erubescentibus  ta- 
inen  luculentius  cognoscere  Jicet,  dum  etalia  leviora 
quaedam  symptomata  aliquam  lucem  afferunt.  Quo 
praecipue  critica  narium  haemorrhagia  pertinet, 
quam  aegrotantibus  vel  levamini  vel  saluti  fuisse 
passim  observarunt.  Hanc  saepe  hydropis  pletho- 
rici  acuti  symptomata,  etiamsi  haud  admodum  ve- 
hementia, e vesgio  subsecuta  sunt,  unde  morbi 
natura  clarius  etiam  elucescit. 

Haec  sunt,  quae  fugitivo  calamo  proiicere, 
excurrente  commeatus  spatio,  potui,  manca  pro- 
fecto, et  parum  idonea,  quod  nemo  me  magis 
sibi  persuasum  habere  potest.  Libenter,  si  spa- 
tium habuissem,  commentariolum  liocce  absolu- 
tius reddere  allaborassem,  cuius  utraque  in  parte 
plura  desiderari,  neminem  latebit,  qui  scriptiun- 
culam  meam  integre  pertactaverit.  Denique  nova 
a vetustis  non  satis  constanter  segregavi,  quare 
et  veniam  ab  iis  petitam  et  impetratam  esse  ve- 
lim, quibus  ista  taedium  excitaverint,  et  vos  L-  C. 
summopere  oro  rogoque,  velitis  vos  aequos  et  in- 
dulgentes huius  commentarioli  iudices  praebere. 


NARRATIO  VITAE 

EX  DECRETO 

GRATIOSAE  FACULTATIS  MEDICAE 
BEROLIN  EN  SIS 

A D I E C T A. 

Ego  Franciscus  Ignatius  Girard  Martinfeldae  in. 
Eiclisfeldia  Die  XIII M Decembris  anni  MDCCXC 
parentibus  optimis,  patre  Mich.  Girard,  matre  Ma. 
ria  Anna  Kalbhenn  natus,  ibique  ad  undecimum 
aetatis  annum  a praeceptore  dilectissimo  L.  Gass- 
mann  educatus  sum.  Deinde  octo  per  annos  in 
Gymnasio  Heiligenstadii  a viris  eruditissimis  Lin- 
gemanno  Directore  et  Marksio,  Sachsio,  Gesenio, 
Turino,  Muliero,  Schneidero  et  Ludolphio  Pro- 
fessoribus litterarum  primordiis  instructus  anno 
MDCCCIX  Universitaterrt  Georgiam  Augustam 
cum  testimonio  maturitatis  adii.  Hic  per  primum 
semestre  praelectionibus  de  logice  Cei.  Schulze, 
de  mathesi  pura  Cei.  Thibaut,  de  historia  littera- 
ria universali  Cei.  Eichhorn  , de  ethnographia  Cei. 
Heeren  etc.  interfui,  nec  non  seminarium  frequen- 
tavi philologicurn  Cei.  Heyne.  Quibus  peractis 
studiis  disciplinae  medicae,  chirurgicae  et  obste- 

triciae  per  triennium  me  dedi.  Propaedeuticis 
disciplinis,  quales  sunt:  historia  medicinae  uni- 
versalis, historia  naturalis  universa,  botanica,  phy- 
sica, chemia  universa,  anatome,  physiologia,  phar- 
macologia  rei.  ducibus  Cei.  Blumenbach  , Meyer, 
Schiader,  Ilempel,  Strohmeyer  junget  Kraus  ope- 
ram dedi,  nec  defui  cadaveribus  dissecandis  duci- 
bus Cei.  jjempel  et  Eangenbeck  operain  et  tem- 
pus impendere.  Medicinam  vero  practicam  uni- 
versam a beato  Richter  et  Ce!.  Himly,  chirurgiam 
universalem  et  specialem  a Cei.  Langenbeck  et 
artem  obstetriciam  a Cei.  Osiander  accepi.  Prae- 
terea per  annum  exercitationum  clinicarum  in  no- 
socomio medico , chirurgico  et  obstetricio  parti- 
ceps fui  moderantibus  Cei.  Hymli,  Langenbeck  et 
Osiander.  Omnibus  his  viris  celeberrimis  huma- 
nissimisque  maximas  gratias  habeo  et  ago. 

Iarn  de  summis  in  medicina  et  chirurgia  ho- 
noribus impetrandis  cogitabam,  quum  conscriptione 
guestphalica  coactus  medici  castrensis  suscepi  mu- 
nera, quibus  per  annum  integrum  functus  sum* 
examinibus  medico  chirurgicis  coram  collegio  me- 
dico Casselensi  superatis.  Proelio  nunc  prope 
Lipsiam  commisso  in  patriam  liberatam  redux  no- 
socomio castrensi  Muehlhusiae  tres  per  menses 
praefui.  Paulo  posta  Perill.  Goercke,  medicorum 
castrensium  summo  praefecto,  munus,  quo  hoc  us- 
que fungor,  mihi  datum  est  medici  cohortis,  quo 
munere  fungens  castra  secutus  sum  in  bello  contra 
Erancogallos  anni  MDCCCXV.  Examina  a legi- 
bus praescripta  subiturus  autumno  anni  praeteriti 

Berolinum  me  contuli  iblque  praelectionibus  111. 
Knape  de  anthropologia  forensi,  111.  Link  de  phar- 
macologia  nec  non  exercitationibus  clinicis  in  po- 
lidinico  regio  ducibus  111.  Hufeland,  Cei.  Osann, 
Busse  et  Bernstein  per  semestre  hibernum  interfui. 

Iain  tentamine  et  examine  rigoroso  coram 
gratiosa  facultate  medica  examinibusque  a legibus 
praescriptis  rite  peractis  hanc  conscripsi  disserta- 
tionem, qua  rite  defensa  summos  in  medicina  et 

/ 

chirurgia  honores  me  consecuturum  esse  spero. 

THESES  DEFENDENDAE. 


i 

jr. 

Methodus  antipld ogistica  et  in  morbis  asthenicis  qui- 
busdam rerum  sub  conditionibus  adhiberi  et  potest  et 
debet. 

\ 

II. 

Depressio  cataractae  extractioni  in  universum  prae 
ferenda  est. 


III. 

Diagnosis  inter  phthisin  pituitosam  et  exculceratam 
et  maximi  mornenti  et  difficillima,  est. 


IV 


f 


Contagium  gonorrhoicum  a syphilitico  non  differt. 


